สินเชื่อบ้านร้อนงัดดอกต่ำล่อใจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ตลาดสินเชื่อบ้านเดือด ธนาคารตบเท้าเสนอดอกเบี้ยต่ำจูงใจผู้กู้
นายชัยนันท์ ลภิธนานุวัฒน์ ผู้ช่วยกรรมการผู้จัดการใหญ่ ธนาคารนครหลวงไทย เปิดเผยว่า ปีที่แล้วธนาคารประสบความสำเร็จในการปล่อยกู้สินเชื่อบ้าน โดยปล่อยกู้ได้ 3 หมื่นล้านบาท ทำให้ในปีนี้ธนาคารได้ตั้งเป้าปล่อยสินเชื่อบ้านใหม่ 3 หมื่นล้านบาท โดยจะรุกกลุ่มลูกค้ารายย่อยและโครงการในจังหวัดใหญ่ๆ ทั่วประเทศ และจะเจาะกลุ่มลูกค้าระดับกลางในเขตกทม. และปริมณฑล 
นอกจากนี้ จะจัดสินเชื่อบ้านพิเศษในรูปแบบสวัสดิการให้กับพนักงานและลูกจ้างประจำขององค์กรภาครัฐและเอกชนให้มากขึ้น 
ทั้งนี้ ธนาคารได้ออกโปรแกรมพิเศษดอกเบี้ยกู้คงที่และมีระยะเวลาคงที่ตั้งแต่ 13 ปี ซึ่งสอดคล้องกับทิศทางดอกเบี้ยขาขึ้นในครึ่งปีหลังให้ลูกค้าได้เลือก
นายชัยนันท์ กล่าวว่า ลูกค้าที่ซื้อบ้านใหม่ในโครงการที่ธนาคารสนับสนุนดอกเบี้ยพิเศษ 2 รูปแบบ ทางเลือกที่ 1 คิดดอกเบี้ยคงที่ 2 ปีแรก ปีที่ 1 เท่ากับ 1.75% ปีที่ 2 เท่ากับ 5% หลังจากนั้นคิดดอกเบี้ยลูกค้ารายใหญ่ชั้นดี (MLR) ลบ 1% ตลอดอายุสัญญา 
ทางเลือกที่ 2 เป็นดอกเบี้ยลอยตัว 2 ปีแรก ดอกเบี้ย MLR ลบ 3% หลังจากนั้นจะคิดดอกเบี้ย MLR ลบ 1% ตลอดสัญญา โดยจะปล่อยกู้สูงสุด 30 ปี และกรณีลูกค้าซื้อประกันชีวิตคุ้มครองสินเชื่อ จะได้ส่วนลดดอกเบี้ยปีแรกลงอีก 0.25% เพื่อขยายฐานลูกค้าสินเชื่อรายย่อยตามยุทธศาสตร์
ด้านธนาคารกสิกรไทย แจ้งว่า จะจับมือกับบริษัท แสนสิริ ออกแคมเปญสินเชื่อบ้านกสิกรไทย “ซุปเปอร์แจ๋ว” มอบสิทธิพิเศษให้แก่ลูกค้าเป็นการเฉพาะ 
ขณะที่บริษัท พร็อพเพอร์ตี้ เพอร์เฟค จะออกบัตรให้ลูกค้าเพื่อรับสิทธิพิเศษจาก 5 ธนาคาร ประกอบด้วย ทหารไทย นครหลวงไทย กรุงไทย ซีไอเอ็มบี ไทย และอาคารสงเคราะห์
ด้านธนาคารกรุงไทยจัดโปรโมชันในงานมหกรรมบ้านและคอนโด ระหว่างวันที่ 1821 ก.พ.นี้ ที่ศูนย์การประชุมแห่งชาติสิริกิติ์ โดยจะนำทรัพย์สินพร้อมขายกว่า 1,700 แปลง มูลค่ารวมกว่า 2,300 ล้านบาท มาให้ส่วนลดสูงสุด 30% พร้อมยกเว้นค่าธรรมเนียม และจะให้วงเงินกู้สูงสุด 90% ดอกเบี้ย 0% ปีแรก ปีที่ 23 คิด MLR ลบ 0.25% หลังจากนั้นคิด MLR ลบ 0.5%